ফিফা বিশ্বকাপ
ফিফা বিশ্বকাপ () (ফুটবল বিশ্বকাপ, সকার বিশ্বকাপ, অথবা শুধু বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা যেখানে ফিফা ( — উচ্চারণ: "ফেদেরাসিওঁ অ্যাঁতের্নাসিওনাল্‌ দ্য ফুৎবল্‌ আসোসিয়াসিওঁ‌", অর্থাৎ "আন্তর্জাতিক ফুটবল সংস্থা") সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।
কাবাডি বিশ্বকাপ
কাবাডি বিশ্বকাপ হল একটি আন্তর্জাতিক কাবাডি প্রতিযোগিতা, যেখানে আন্তর্জাতিক কাবাডি ফেডারেশনের সদস্য দেশের জাতীয় দলসমূহ অংশগ্রহণ করে থাকে। প্রতিযোগিতাটি আন্তর্জাতিক কাবাডি নিয়ন্ত্রণকারী সংস্থা আইকেএফ কর্তৃক নিয়ন্ত্রিত ও পরিচালিত হয় এবং এতে পুরুষ ও মহিলা উভয় জাতীয় দল নিজস্ব বিভাগে প্রতিদ্বন্দ্বিতা করে। কাবাডি বিশ্বকাপ শুরু হয়েছিল ২০০৪ সালে, ২০০৭ সালের প্রতিযোগিতার পর দীর্ঘ ৮বছর প্রতিযোগিতা অনুষ্ঠিত হয়নি। এরপর ২০১৬ সালে পুনরায় আয়োজনের সিদ্ধান্ত হয় এবং তা অক্টোবরে ভারতের আহমেদাবাদ শহরে অনুষ্ঠিত হয়। তিনটি বিশ্বকাপেই ভারত চ্যাম্পিয়ন হয়েছে।